Document ID: 32001R2433

Rådets forordning (EF) nr. 2433/2001
af 6. december 2001
om ændring af forordning (EØF) nr. 2658/87 for så vidt angår suspension på et autonomt grundlag af toldstaterne i den fælles toldtarif for visse industriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1) Ved Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1) blev der indført en varenomenklatur, i det følgende benævnt "den kombinerede nomenklatur".
(2) Gelpræparater til brug ved behandling af mennesker eller dyr som smøremiddel til kropsdele ved kirurgiske indgreb eller fysiske undersøgelser eller som kontaktmiddel mellem kropsdele og medicinske instrumenter tariferes indtil 31. december 2001 under pos. 3824 i det harmoniserede system og pålægges en told på 6,5 %. Fra 1. januar 2002 tariferes disse varer under kapitel 30 i den kombinerede nomenklatur som følge af, at ændringerne til nomenklaturen, der er knyttet som bilag til den internationale konvention om det harmoniserede varebeskrivelses- og varenomenklatursystem, træder i kraft efter tiltrædelsen af henstillingen af 25. juni 1999. Som et resultat af forhandlingerne om farmaceutiske produkter under Uruguay-runden fritages kapitel 30 i den kombinerede nomenklatur for told. De kontraherende parter i aftalen om handel med farmaceutiske produkter er nået til enighed om, at de på et autonomt grundlag vil indrømme disse gelpræparater toldfri behandling. Det er i Fællesskabets interesse autonomt at udvide denne toldfritagelse til også at omfatte disse produkter.
(3) Ubearbejdet bly med indhold af sølv på 0,02 vægtprocent til raffinering henhørende under KN-kode 7801 99 10 er "fri" på betingelse af, at visse kriterier i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(2) er opfyldt. Toldkodeksudvalget, der er nedsat ved artikel 247 i forordning (EØF) nr. 2913/92(3), har truffet afgørelse om, at ubearbejdet bly med antimon som den væsentlige anden bestanddel, beregnet efter vægt, henhører under KN-kode 7801 91 00 og derfor skal pålægges en told på 2,5 %. Fra et handelsmæssigt synspunkt er det i Fællesskabets interesse at behandle begge former for ubearbejdet bly ens og indrømme told i henhold til KN-kode 7801 99 10.
(4) De kontraherende parter i aftalen om handel med civile luftfartøjer er nået til enighed om, at de på et autonomt grundlag vil indrømme toldfri behandling for simulatorer til vedligeholdelse af luftfartøjer på jorden henhørende under KN-kode 9023 00 80.
(5) Som følge af denne forordnings økonomiske betydning bør sagens hastende karakter som omhandlet i punkt I, nr. 3, i protokollen knyttet til traktaten om Den Europæiske Union og til traktaterne om oprettelse af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab om de nationale parlamenters rolle i Den Europæiske Union gøres gældende.
(6) De foranstaltninger, der er omhandlet i denne forordning, ledsages om nødvendigt af bestemmelser om endelig anvendelse. Forordning (EØF) nr. 2658/87 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilag I, del II (Toldtariffen) til forordning (EØF) nr. 2658/87 ændres således:
1) I kolonne 3 for KN-kode 3006 70 00 i kapitel 30 indsættes en fodnote 1 med følgende affattelse: "(1) Autonom toldsuspension i en ubegrænset periode."
2) Kapitel 78:
- I kolonne 3 for KN-kode 7801 91 00 indsættes en fodnote 1 med følgende affattelse: "(1) Autonom toldsuspension i en ubegrænset periode for bly med indhold af sølv på 0,02 vægtprocent, til raffinering (Taric-kode 7801 91 00 10 ).
Henførsel under denne underposition sker på betingelser fastsat i henhold til relevante fællesskabsbestemmelser (se artikel 291 til 300 i Kommissionens forordning (EØF) nr. 2454/93 (EFT L 253 af 11.10.1993, s. 1) og senere ændringer)."
- Den nuværende fodnote 1 bliver fodnote 2.
3) Kapitel 90:
- I kolonne 3 for KN-kode 9023 00 80 indsættes en fodnote 1 med følgende affattelse: "(1) Autonom toldsuspension i en ubegrænset periode for 'simulatorer til vedligeholdelse af luftfartøjer på jorden, til civil brug' (Taric-kode 9023 00 80 10 ).
Henførsel under denne underposition sker på betingelser fastsat i henhold til relevante fællesskabsbestemmelser (se artikel 291 til 300 i Kommissionens forordning (EØF) nr. 2454/93 (EFT L 253 af 11.10.1993, s. 1) og senere ændringer)."
- Den nuværende fodnote 1 bliver fodnote 2.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. december 2001.

Labels: 3
1
15